
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 676 

31 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης του προέδρου, των με¬ 
λών και των γραμματέων της Κεντρικής Επιτρο¬ 
πής Αξιολόγησης του προγράμματος ΠΙΣΤΟΠΟΙ¬ 
ΗΘΕΙΤΕ της δράσης 2.5.2 του ΕΠΑΝ. 1 

Διορισμός Γενικού Διευθυντή του Οργανισμού Ελληνι¬ 
κών Γεωργικών Ασφαλίσεων (ΕΛ.Γ.Α.) -Ν.Π.Ι.Δ. 2 

Λειτουργία λαϊκών αγορών Νέο Τέρμα, Πολύδροσο, 

και Αν. Μαρούσι της Γ'/Α. 3 

Έγκριση σύναψης συμβάσεων μίσθωσης έργου στην 

Αναπτυξιακή Επιχείρηση Δήμου Ξηροβουνίου. 4 

Συγκρότηση Διοικητικής Επιτροπής Στρατιωτικών 

Επιτάξεων (ΔΕΣΕ) Ν. Εύβοιας. 5 

Χορήγηση άδειας επαγγέλματος Κοινωνικού Λει¬ 
τουργού στην Μπουκουβάλα Αικατερίνη του Πα¬ 
ναγιώτη. 6 

Κύρωση Αναδασμού της κτηματικής περιοχής του 

Δ.Δ. Καστρίου του Δήμου Φαναριού. 7 

Καθορισμός αποδέκτη και λοιπών όρων διάθεσης 
υγρών αποβλήτων ελαιοτριβείων Νομού Σάμου... 8 
Μεταφορά μίας (1) κενής οργανικής θέσης ΔΕΠ του 
Εθνικού και Καποδιστριακού Πανεπιστημίου Αθη¬ 
νών στο Τμήμα Μαθηματικών. 9 

Μεταφορά μίας (1) κενής οργανικής θέσης ΔΕΠ του 
Εθνικού και Καποδιστριακού Πανεπιστημίου Αθη¬ 
νών στο Τμήμα Ιστορίας και Αρχαιολογίας. 10 


Α ΠΟΦΑΣΕΙ Σ 

Αριθμ. οικ. 8548/658 (1) 


Καθορισμός αποζημίωσης του προέδρου, των μελών 
και των γραμματέων της Κεντρικής Επιτροπής Αξι¬ 
ολόγησης του προγράμματος ΠΙΣΤΟΠΟΙΗΘΕΙΤΕ της 
δράσης 2.5.2 του ΕΠΑΝ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις των π.δ. 229/1986 (ΦΕΚ 96/Α/16.7.1986), 
π.δ. 396/1989 (ΦΕΚ 172/Α/16.6.1989) και π.δ. 189/1995 (ΦΕΚ 


99/Α/1995) «Οργανισμός της ΓΓΒ», του άρθρου 21 του ν. 
2367/1995 (ΦΕΚ 261/Α/1995) «Σύσταση της Δ/νσης ΜΜΕ 
της Γ.Γ.Β.», και της υπουργικής απόφασης 3584/5.3.1996 
(ΦΕΚ 147/Β/12.3.1996) «Διάρθρωση, Αρμοδιότητες και κα¬ 
τανομή προσωπικού της Δ/νσης ΜΜΕ της ΓΓΒ». 

3. Το π.δ. 27/1.2.1996 «Συγχώνευση Υπουργείων Του¬ 
ρισμού, Βιομηχανίας, Ενέργειας και Τεχνολογίας, και 
Εμπορίου στο Υπουργείο Ανάπτυξης» (ΦΕΚ 19/Α) και το 
π.δ. 122/2004 «Ανασύσταση του Υπουργείου Τουρισμού» 
(ΦΕΚ 85/Α/17.3.2004). 

4. Το π.δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α/10.3.20 04). 

5. Την παρ. 1, του άρθρ. 2, του ν. 2303/1995 (ΦΕΚ 80/ 
Α/1995). 

6. Το άρθρο 28 παρ. α' του ν. 2081/1992 (ΦΕΚ 154/Α), 
όπως αντικαταστάθηκε από το άρθρο 2 του ν. 2438/1996 
(ΦΕΚ 211/Α). 

7. Την υπ’ αριθμ. 7154/29.4.2004 απόφαση του Υπουρ¬ 
γού Ανάπτυξης «Μεταβίβαση στο Γ ενικό Γ ραμματέα Βιο¬ 
μηχανίας, στους Γενικούς Διευθυντές, στους Διευθυντές 
και λοιπούς Προϊσταμένους Υπηρεσιακών Μονάδων της 
Γενικής Γραμματείας Βιομηχανίας (Γ.Γ.Β.) του Υπουρ¬ 
γείου Ανάπτυξης του δικαιώματος να υπογράφουν “με 
εντολή Υπουργού”» (ΦΕΚ 655/Β/5.5.2004). 

8. Το άρθρο 7 παρ. 4 του ν. 2244/94 «Ρύθμιση θεμάτων 
ηλεκτροπαραγωγής, από ανανεώσιμες πηγές ενέργειας 
και από συμβατικά καύσιμα και άλλες τις διατάξεις (ΦΕΚ 
168/Α/94) όπως αντικαταστάθηκε από το άρθρο 17 παρ. 
2 του ν. 2308/1995 (ΦΕΚ 114/Α/1995). 

9. Τις διατάξεις του ν. 707/1977 (ΦΕΚ 273), όπως τρο¬ 
ποποιήθηκε από τον 1472/1984 (ΦΕΚ 112), 1479/1984 (ΦΕΚ 
145), 2000/91 (ΦΕΚ 206), 2702/1999 (ΦΕΚ 70), και το π.δ. 
159/1997 (ΦΕΚ 135). 

10. Τις διατάξεις του ν. 2414/1996 σχετικά με τον «εκ¬ 
συγχρονισμό των Δημοσίων Επιχειρήσεων και Οργανι¬ 
σμών και άλλες διατάξεις» (ΦΕΚ 135/Α/25.6.1996). 

11. Την 0(2001)-550 της 14.3.2001 Απόφαση της ΕΕ 
με την οποία εγκρίθηκε το Επιχειρησιακό Πρόγραμμα 
Ανταγωνιστικότητα (Ε.Π.Αν. 2000 - 2006). 

12. Τις διατάξεις του ν. 2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251/Α). 

13. Τις υπ’ αριθμ. 11154/252.2/Δ/3165,11156/252.3/Δ/3166, 
11158/252.4/Δ/3167, 111 60/252.5/Δ/3168, 1162/252.6/Δ/316 

9,11164/252.7/3170,1166/252.8/Δ3171 από 12.12.2003 απο¬ 
φάσεις του Ειδικού Γραμματέα για την Ανταγωνιστι¬ 
κότητα ένταξης της πράξης “4 11 ΠΡΟΣΚΛΗΣΗ ΔΡΑΣΗΣ 
2.5.2 - ΥΠΟΣΤΗΡΙΞΗ ΠΙΣΤΟΠΟΙΗΣΗΣ ΜΕΤΑΠΟΙΗΤΙΚΩΝ , 
ΕΜΠΟΡΙΚΩΝ, ΠΑΡΟΧΗΣ ΥΠΗΡΕΣΙΩΝ ΚΑΙ ΤΟΥΡΙΣΤΙΚΩΝ 
ΕΠΙΧΕΙΡΗΣΕΩΝ ΚΑΤΑ ΤΑ ΠΡΟΤΥΠΑ ΕΛΟΤ ΕΝ 130 9001- 
2000, ΕΛΟΤ 1416 ( ΗΑΟΟΡ), ΕΛΟΤ 1801 (Υ&Α) “στο Ε.Π “ 
ΑΝΤΑΓΩΝΙΣΤΙΚΟΤΗΤΑ”, Μέτρο 2.5 

14. Την υπ’ αριθμ. Δ15/Φ19/οικ. 4040/24.2.2006 απόφα¬ 
ση του Πρωθυπουργού και Υπουργού Ανάπτυξης με 
θέμα «Μεταβίβαση αρμοδιοτήτων στους Υφυπουργούς 
Ανάπτυξης Α. Νεράτζη και I. Παπαθανασίου (ΦΕΚ 249/ 
Β/27.2.2006)». 

15. Την υπ’ αριθμ. 7637/600/5.5.2004 απόφαση του 
Υπουργού Ανάπτυξης με την οποία συγκροτήθηκε η 
Κεντρική Επιτροπή Αξιολόγησης (ΦΕΚ 701/Β/12.5.2004), 
την υπ’ αριθμ. 2991/371/16.2.2005 απόφαση τροποποίη¬ 
σης της και την υπ’ αριθμ. 25137/2097/2.11.2005 απόφαση 
ανασυγκρότησής της. 

16. Την υπ’ αριθμ. 2/65791/0022/2000 (ΦΕΚ 1232/2000ΤΒ) 
υπουργική απόφαση περί καθορισμού αποζημιώσεων 
των Προέδρων, των μελών, των γραμματέων, των ανα¬ 
πληρωτών βοηθών γραμματέων και των εισηγητών της 
κεντρικής και των ειδικών γνωμοδοτικών επιτροπών του 
ΥΠΕΘΟ, των περιφερειακών γνωμοδοτικών επιτροπών, 
των γνωμοδοτικών επιτροπών του ΕΟΜΜΕΧ και την ΑΤΕ 
της ειδικής γνωμοδοτικής επιτροπής εμπειρογνωμόνων 
της ΓΓΕΤ του Υπουργείου Ανάπτυξης, των γνωμοδοτι¬ 
κών επιτροπών της Γενικής Γραμματείας Βιομηχανίας 
του Υπουργείου Ανάπτυξης, καθώς και των μελών των 
οργάνων ελέγχου επενδύσεων. 

17. Το άρθρο 38, παρ. 9 του ν. 3325/2005 (ΦΕΚ 
68 Α /11.3.2005). 

18. Το άρθρο 7, παρ. 18 και το άρθρο 12, παρ. 2, εδ. ιη 
του ν. 3299/2004. 

19. Την από 6.4.2006 εισήγηση της Δ/νσης Πολιτικής 
Ποιότητας, αποφασίζουμε: 

Καθορίζουμε την αποζημίωση του προέδρου, των 
μελών και των γραμματέων της Κεντρικής Επιτροπής 
Αξιολόγησης της Δράσης 2.5.2 του Ε.Π.ΑΝ., η οποία συ- 
στάθηκε με την υπ’ αριθμ. οικ. 7637/600/5.5.2004, από¬ 
φαση του Υπουργού Ανάπτυξης (ΦΕΚ 701/Β/12.5.2004) 
τροποποιήθηκε με την υπ’ αριθμ. 2991/371/16.2.2005 
απόφαση (ΦΕΚ 263/Β/1.3.2005) και ανασυγκροτήθηκε 
με την υπ’ αριθμ. 25137/2097/2.11.2005 απόφαση (ΦΕΚ 
1562/Β/11.11.2005), ως εξής: 

Για τις συνεδριάσεις οι οποίες πραγματοποιήθηκαν 
εντός του 2004 η αποζημίωση που προβλέπεται ανέρ¬ 
χεται σε 41,30 ευρώ ανά συνεδρίαση και γί αυτές που 
πραγματοποιήθηκαν εντός του 2005 και μέχρι 11.3.2005 
ανέρχεται σε 42,77 ευρώ ανά συνεδρίαση. 

Γ ια τις συνεδριάσεις οι οποίες πραγματοποιήθηκαν 
μετά τις 11.3.2005 η αποζημίωση ορίζεται σύμφωνα με 
τον ν. 3325/Α/11.3.20 05 για τον πρόεδρο και τα μέλη 
117,39 ευρώ ανά συνεδρίαση, για τους γραμματείς και 
τους αναπληρωτές βοηθούς γραμματείς 73,37 ευρώ ανά 
συνεδρίαση για δε τους εισηγητές 30 ευρώ ανά θέμα 
και μέχρι τρία (3) θέματα ανά συνεδρίαση. 

Η αμοιβή του Προέδρου, των μελών των εισηγητών 
και της γραμματειακής υποστήριξης της Κεντρικής 
Επιτροπής Αξιολόγησης θα βαρύνει την Εθνική τεχνική 
βοήθεια. 


Οι εκπρόσωποι των ΕΦΔ στην Επιτροπή θα εκτελούν 
χρέη εισηγητών, οι οποίοι δεν αμείβονται στα πλαίσια 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2006 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 
-♦- 

Αριθμ. 244963 (2) 

Διορισμός Γ ενικού Διευθυντή του Οργανισμού Ελληνικών 
Γεωργικών Ασφαλίσεων (ΕΛ.Γ.Α.) -Ν.Π.Ι.Δ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 10 α του ν. 1790/1988 (ΦΕΚ Α 134), «Ορ¬ 
γάνωση και λειτουργία Οργανισμού Ελληνικών Γεωργι- 
κών Ασφαλίσεων και άλλες διατάξεις», που προστέθηκε 
με την παράγραφο 10 του άρθρου 6 του ν. 2945/2001 
(ΦΕΚ Α 223), «Εθνικό σύστημα προστασίας της αγρο¬ 
τικής δραστηριότητας και άλλες ρυθμίσεις θεμάτων 
αρμοδιότητας του Υπουργείου Γεωργίας». 

β) Του άρθρου 20 παρ. 36 περ. α και παρ. 39 του ν. 
3399/2005 (ΦΕΚ Α 255), «Ρυθμίσεις θεμάτων αρμοδιότη¬ 
τας του Υπουργείου Αγροτικής Ανάπτυξης και Τροφίμων 

- Προσαρμογή στη νέα Κ.Α.Π. και άλλες διατάξεις». 

γ) Του άρθρου 32 παρ. 18 του ν. 2190/1994 (ΦΕΚ 28/τ.Α'). 

δ) Του άρθρου 4 του ν. 2198/1994 (ΦΕΚ 43/τ.Α'). 

ε) Των άρθρων 10 παρ. 2 και 11 παρ. 4 του ν. 3260/2004 
(ΦΕΚ Α 151), «Ρυθμίσεις του συστήματος προσλήψεων 
και θεμάτων δημόσιας διοίκησης». 

στ) Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. Υ1/10.3.2004 (ΦΕΚ Β 513) απόφαση 
του Πρωθυπουργού, «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Την υπ’ αριθμ. 271582/20.8.2002 (ΦΕΚ Β' 1110) απόφα¬ 
ση του Υπουργού Γ εωργίας, «Διορισμός Γ ενικού Διευθυ¬ 
ντή του Οργανισμού Ελληνικών Γ εωργικών Ασφαλίσεων 

- Ν.Π.Ι.Δ.». 

4. Την υπ’ αριθμ. 244943/25.1.2006 απόφαση του Υπουρ¬ 
γού Αγροτικής Ανάπτυξης και Τροφίμων, «Συγκρότηση 
πενταμελούς επιτροπής επιλογής Γενικού Διευθυντή 
του Οργανισμού Ελληνικών Γεωργικών Ασφαλίσεων - 
Ν.Π.Ι.Δ.». 

5. Την υπ’ αριθμ. 23168/15.12.2005 προκήρυξη για την πλή¬ 
ρωση με επιλογή της θέσης του Γ ενικού Διευθυντή του 
Οργανισμού Ελληνικών Γ εωργικών Ασφαλίσεων (ΕΛ.Γ.Α.). 

6. Τις εμπρόθεσμες αιτήσεις υποψηφιότητας ενδι¬ 
αφερομένων για την κάλυψη της θέσης του Γενικού 
Διευθυντή του ΕΛ.Γ.Α.. 

7. Το υπ’ αριθμ. 3/8.5.2006 πρακτικό εισήγησης της 
πενταμελούς επιτροπής επιλογής Γενικού Διευθυντή 
του Οργανισμού Ελληνικών Γεωργικών Ασφαλίσεων 
προς τον Υπουργό Αγροτικής Ανάπτυξης και Τροφί¬ 
μων με αξιολογική σειρά για την καταλληλότητα των 
υποψηφίων. 

8. Την ανάγκη κάλυψης της θέσης του Γενικού Διευ¬ 
θυντή στον ως άνω Οργανισμό, αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9101 


1. Διορίζουμε τον Δημήτριο Χρήστου Ρουπακιά, Γεω- 
πόνο - Οικονομολόγο, στη θέση του Γ ενικού Διευθυντή 
του Οργανισμού Ελληνικών Γεωργικών Ασφαλίσεων (ΕΛ. 
Γ.Α.) - Ν.Π.Ι.Δ. με δώδεκα μήνες θητεία. 

2. Η θέση του Γενικού Διευθυντή είναι πλήρους και 
αποκλειστικής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 28345 (3) 

Λειτουργία λαϊκών αγορών Νέο Τέρμα, Πολύδροσο, 
και Αν. Μαρούσι της Γ'/Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παρ. 1 του άρθρου 7 του ν. 
2323/1995, όπως αντικαταστάθηκε με το άρθρο 4 του 
ν. 3377/2005, σύμφωνα με την οποία «Ο Γ ενικός Γ ραμμα- 
τέας Περιφέρειας μπορεί με απόφαση του να εγκρίνει 
την ίδρυση, τη μετακίνηση ή την κατάργηση λαϊκών 
αγορών στην περιφέρεια της Ν.Α. Αθηνών - Πειραιώς και 
Θεσσαλονίκης, ύστερα από πρόταση του οικείου Οργα¬ 
νισμού Λαϊκών Αγορών και γνώμη του οικείου δημοτικού 
συμβουλίου και της υπηρεσίας Τροχαίας». 

3. Το υπ’ αριθμ. 7891/9.5.2006 έγγραφο του Οργανι¬ 
σμού Λαϊκών Αγορών Αθήνας - Πειραιά με το οποίο μας 
διαβιβάστηκαν η αριθμ. 17/5.5.06 (θέμα Τ) πράξη του 
Διοικητικού του Συμβουλίου, το 1014/22/40-Α/29.3.2005 
έγγραφο του Τμήματος Τροχαίας Κηφισιάς και οι αριθμ. 
487/2004, 48/2006 και 153/2006 πράξεις του Δημοτικού 
Συμβουλίου Αμαρουσίου, σχετικά με το χώρο λειτουργί¬ 
ας των ως άνω λαϊκών αγορών στον Δήμο Αμαρουσίου, 
αποφασίζουμε: 

Τη λειτουργία των λαϊκών αγορών Νέο Τέρμα, Πο¬ 
λύδροσο, και Αν. Μαρούσι της Γ’/Α., έως 31.12.2006 ως 
εξής: 

1. Νέο Τέρμα (ημέρα Σάββατο) 

α) Οδός Μεγ. Αλεξάνδρου από 1.1. μέχρι 30.4., από την 
οδό Νερατζιωτίσσης έως την οδό Ναυαρίνου. 

β) Οδός Αθ. Διάκου από 1.5. μέχρι 31.8., από την οδό 
Π. Τσαλδάρη έως την οδό Ναυαρίνου. 

γ) Οδός Αυτ. Ηρακλείου από 1.9. μέχρι 31.12., από την 
οδό Ρήγα Φεραίου έως την οδό - Δωδεκανήσου. 

2. Πολύδροσο (ημέρα Σάββατο) 

α) Οδός Κριεζή από 1.1. μέχρι 30.4., από την οδό Χρυ¬ 
σοστόμου μέχρι την οδό Μονεμβασιάς. 

β) Οδός Ακακιών από 1.5. μέχρι την 31.8., από την οδό 
Μονεμβασιάς έως την οδό Φραγκοκλησιάς. 

γ) Οδός Κριεζή από 1.9. μέχρι την 31.12., από την οδό 
Μονεμβασιάς έως την οδό Φραγκοκλησιάς. 

3. Ανατολικό Μαρούσι (ημέρα Τρίτη) 

Οδός Σισμανογλείου, από την οδό Λεμονά έως την οδό 
Μουργκάνας, και οδός Μελισσίων, ανά τετράμηνο. 


Με την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού, (αρ. απόφα¬ 
σης Περ. Αττικής 28345/12.5.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 3864 (4) 

Έγκριση σύναψης συμβάσεων μίσθωσης έργου στην 
Αναπτυξιακή Επιχείρηση Δήμου Ξηροβουνίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 1 του ν. 2503/1997 “Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων με την Τοπική Αυτοδιοίκηση και άλλες δια¬ 
τάξεις”. 

2. Τις διατάξεις της παρ. 3 του άρθρου 1 του ν. 
2527/1997 όπως τροποποιήθηκε με την παρ. 15 εδαφ. Α' 
του άρθρου 20 του ν. 2738/1999. 

3. Την υπ’ αριθμ. ΔΙΠΠ/Φ2-9/2351/2.2.2006 εγκύκλιο της 
Γ ενικής Γ ραμματείας του ΥΠ. ΕΣ. Δ.Δ. Α “Προγραμματι¬ 
σμός προσλήψεων προσωπικού έτους 2006 στους Ο.Τ.Α. 
α' και β' βαθμού”. 

4. Το αίτημα της Αναπτυξιακής Δημοτικής Επιχείρησης 
Ξηροβουνίου για απασχόληση προσωπικού με σύμβαση 
μίσθωσης, έργου τριών (3) ατόμων που διατυπώνεται στην 
υπ’ αριθμ. 2/2006 απόφαση του Διοικητικού Συμβουλίου. 

5. Τις διατάξεις της παρ. γ’ της παρ. 1 του άρθρου 1 
του ν. 31/76. 

6. Την υπ’ αριθμ. 20921/19.9.2001 απόφαση του Γ ενικού 
Γραμματέα Περιφέρειας Ηπείρου, όπως τροποποιήθηκε 
μεταγενέστερα “Ανάθεση - μεταβίβαση αρμοδιοτήτων 
στους Γ ενικούς Δ/ντες κ.λπ., αποφασίζουμε: 

Παρέχουμε την έγκριση πρόσληψης προσωπικού τρι¬ 
ών (3) ατόμων με σύμβαση μίσθωσης έργου ιδιωτικού 
δικαίου ορισμένου χρόνου ήτοι: 

1. Ενός (1) οδηγού φορτηγού για τη μεταφορά θραυ- 
στού υλικού αμμοχάλικου και μπάζων αντί του ποσού 
των 13.903,08€ ετησίως. 

2. Ενός (1) χειριστή εκσκαφέα για τη διάνοιξη τάφρων 
και αυλακών αντί του ποσού των 15,547,56€. 

3. Ενός (1) διοικητικού υπαλλήλου αντί του ποσού των 
12.822,96 € ετησίως. 

Το ανωτέρω προσωπικό δεν εξυπηρετεί πάγιες και 
διαρκείς ανάγκες. Η αμοιβή θα καταβάλλεται τμηματικά 
κατά μήνα. Τόπος εκτέλεσης του ανωτέρω έργου είναι 
η Δημοτική Επιχείρηση Δήμου Ξηροβουνίου. Τα έργο 
του ανωτέρω προσωπικού δεν ανάγεται στο κύκλο των 
συνήθων καθηκόντων της Επιχείρησης. Στον Προϋπολο¬ 
γισμό της Επιχείρησης έχει αναγραφεί η απαιτούμενη 
πίστωση για την αντιμετώπιση δαπανών του ανωτέρω 
προσωπικού. 

Από τις διατάξεις της απόφασης αυτής προκαλείται 
δαπάνη 42.273,62 € εις βάρος του προϋπολογισμού της 
Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 28 Απριλίου 2006 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

-♦- 

Αριθμ. 3553 (5) 

Συγκρότηση Διοικητικής Επιτροπής Στρατιωτικών Επι¬ 
τάξεων (ΔΕΣΕ) Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση Περιφέρειας κ.λπ.». 

2. Τις διατάξεις του άρθρ. 32 του ν. 4442/1929 «περί 
Στρατιωτικών και Ναυτικών εισφορών και ναυλώσεων 
όπως τροποποιήθηκε με το αρθρ. 1 του ν.δ. 380/1947 και 
το αρθρ. 12 του ν. 611/1977. 

3. Την πάγια διαταγή 8-111-980 (Φ. 851/40/371372/Σ. 
1619/4.3.1980) «περί των Διοικητικών Δικαστηρίων Στρα¬ 
τιωτικών Επιτάξεων του Γ.Ε.Σ. 

4. Τις διατάξεις του αρθρ. μόνου του π.δ/τος 115/1984 
(ΦΕΚ 39/Α/1984) «περί διορισμού των μελών των Διοικη¬ 
τικών Δικαστηρίων περί Στρατιωτικών Επιτάξεων». 

5. Τη διαταγή Φ.454/0/48/46980/1336/31.7.1994 του Γ.Ε.Σ. 
(Στρατιωτικό δελτίο Ν.Δ.Α. υπ’ αριθμ. 6 «περί παροχής 
οδηγιών για την εφαρμογή του π.δ. 115/1984 περί διορι¬ 
σμού μελών ΔΕΣΕ». 

6. Το άρθρο 9 παρ. 1 του ν. 1649/1986 με το οποίο 
τα Διοικητικά Δικαστήρια Στρατιωτικών Επιτάξεων και 
Ναυλώσεων μετονομάσθηκε σε Διοικητική Επιτροπή 
Στρατιωτικών Επιτάξεων. 

7. Το έγγραφο Φ.851.1/19/53846/16.12.2005 της Ανωτάτης 
Στρατιωτικής Διοίκησης Αθηνών με το οποίο προτείνο- 
νται τα μέλη της ΔΕΣΕ Εύβοιας για το έτος 2006. 

8. Το υπ’ αριθμ. 275/8.3.2006 έγγραφο του Πρωτοδι¬ 
κείου Χαλκίδας με το οποίο προτείνονται τα τακτικά 
και αναπληρωματικά δικαστικά μέλη της ΔΕΣΕ Εύβοιας, 
αποφασίζουμε: 

Συγκροτούμε την Διοικητική Επιτροπή Στρατιωτικών 
Επιτάξεων Νομού Εύβοιας για το έτος 2006 αποτελού- 
μενη από τους παρακάτω: 

Α. Τακτικά μέλη 

1- Σοφία Φούρλαρη, Πρόεδρος Πρωτοδικών Χαλκίδας, 
ως Πρόεδρο. 

2- Βασιλική Παπιγκιώτη, Πρωτόδικη Χαλκίδας, ως μέλος. 

3. - Αντώνιος Ελευθερίου, Ανχης (ΠΖ) της Σχολής Πε¬ 
ζικού Χαλκίδας, ως μέλος. 

4. - Θεόδωρος Σούμπασης, Ανχης (Σ) της Σχολής Πε¬ 
ζικού Χαλκίδας, ως μέλος. 

5. - Αθηνά Μπούρικα, Προϊσταμένη της Κτηματικής 
Υπηρεσίας Ν. Εύβοιας, ως μέλος. 

Β. Αναπληρωματικά μέλη 

1. - Ηλία Κανελλόπουλο, Πρωτόδικη Χαλκίδας. 

2. - Ηλία Ξηροτύρη, Πρωτόδικη Χαλκίδας. 

3. - Ιωάννης Ντρούκας, Επχος (ΤΘ) της Σχολής Πεζικού 
Χαλκίδας. 

4. - Νικόλαος Νικολάου, Τχης (ΠΖ) της Σχολής Πεζικού 
Χαλκίδας. 


5.- Χριστίνα Μιστριώτη, υπάλληλο της Δ.Ο.Υ. Χαλκί¬ 
δας. 

Ως Γραμματέα της Δ.Ε.Σ.Ε. ορίζουμε τον Χαράλαμπο 
Φωτόπουλο, υπάλληλο της Δ/νσης Τοπικής Αυτ/σης 
και Διοίκησης Ν. Εύβοιας, με αναπληρωτή τον Νικόλαο 
Τσομώκο, υπάλληλο της ιδίας υπηρεσίας. 

Με την παρούσα δεν προκαλείται δαπάνη σε βάρος 
του Προϋπολογισμού του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 10 Απριλίου 2006 

Ο Γ ενικός Γ ραμματέας Περιφέρειας 

ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

( 6 ) 

Χορήγηση άδειας επαγγέλματος Κοινωνικού Λειτουρ¬ 
γού στην Μπουκουβάλα Αικατερίνη του Παναγιώτη. 

Ο ΝΟΜΑΡΧΗΣ ΙΩΑΝΝΙΝΩΝ 

Με την υπ’ αριθμ. 1034/12.5.2006 απόφαση του Νομάρχη 
Ιωαννίνων, χορηγείται άδεια άσκησης επαγγέλματος 
Κοινωνικού Λειτουργού στην Μπουκουβάλα Αικατερίνη 
του Παναγιώτη. 

Με εντολή Νομάρχη 

Ο Διευθυντής 
ΒΑΣ. ΠΛΟΥΜΠΗΣ 

-♦- 

Αριθμ. 1854 (7) 

Κύρωση Αναδασμού της κτηματικής περιοχής του 
Δ.Δ. Καστρίου του Δήμου Φαναριού. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1) Τις διατάξεις του άρθρου 15 παρ.1 του Ν.674/77 «περί 
αναδασμού». 

2) Τις διατάξεις των άρθρων 16, 32 & 39 του ν. 2218/1994 
(ΦΕΚ 90/13.6.94 Τ.Α. ) «Ιδρυση Νομαρχιακής Αυτοδιοί¬ 
κησης», τροποποίηση διατάξεων για την πρωτοβάθμια 
Αυτ/ση και την Περιφέρεια και άλλες διατάξεις, όπως 
αντικαταστάθηκαν με ης διατάξεις του άρθρου 6 του ν. 
2240/1994 (ΦΕΚ 153/16.9.94) «Συμπλήρωση διατάξεων για 
τη Νομαρχιακή Αυτ/ση και άλλες διατάξεις και 

3) Την σχετική εισήγηση της Δ/νσης Εγγείων Βελ¬ 
τιώσεων και Πολιτικής Γης της Νομαρχιακής Αυτ/σης 
Πρέβεζας, αποφασίζουμε: 

Κυρούμε το νέο κτηματικό καθεστώς που διαμορφώ¬ 
θηκε με τον αναδασμό το έτος 2001 στην κτηματική 
περιοχή του Δ.Δ. Καστρίου Δήμου Φαναριού όπως αυτό 
απεικονίζεται στους συνταχθέντες από την Επιτροπή 
Αναδασμού κτηματολογικούς πίνακες και διαγράμματα 
της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 10 Μάΐου 2006 

Ο Νομάρχης 
ΒΑΣΙΛΕΙΟΣ ΙΩΑΝΝΟΥ 

Αριθμ. ΥΓ/ΟΙΚΟΘΕΝ/1151 (8) 

Καθορισμός αποδέκτη και λοιπών όρων διάθεσης 
υγρών αποβλήτων ελαιοτριβείων Νομού Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1) Τον ν. 3.200/1995« Περί Διοικητικής Αποκέντρωσης» 
σε συνδυασμό και με τις Διατάξεις του Ν.Δ. 532/1970. 

2) Το π.δ. 30/1996 «Κώδικας Νομαρχιακής Αυτοδιοί¬ 
κησης». 

3) Τον ν. 2218/1994 «Περί Νομαρχιακής και Τοπικής 
Αυτοδιοίκησης». 

4) Την ΕΙ β/221/1965 Υγειον. Δ/ξη «Περί διάθεσης λυ¬ 
μάτων και βιομηχανικών αποβλήτων» όπως έχει τροπο¬ 
ποιηθεί και συμπληρωθεί. 

5) Την υπ’ αριθμ. ΥΓ/1144/6.6.2005 απόφαση του Νομάρ¬ 
χη ΣΑΜΟΥ με την οποία συγκροτήθηκε ειδική επιτροπή 
για την εξέταση του θέματος διαχείρισης των αποβλή¬ 
του των ελαιοτριβείων. 

6) Την από 9/2002 Μελέτη Επεξεργασίας Αποβλήτων 
Ελαιοτριβείων του Αναπληρωτή Καθηγητή Δημήτρη Γε- 
ωργακάκη, του Γεωπονικού Πανεπιστημίου Αθηνών. 

7) Την υπ’ αριθμ. Γ.Π. 69653/3.11.2005 αξιολόγηση της 
μελέτης του Γεωπονικού Πανεπιστημίου Αθηνών, από 
τη Δ/νση Προστασίας Περιβάλλοντος του Υπουργείου 
Υγείας και Κοιν. Αλληλεγγύης. 

8) Την ανάγκη λήψης νέων μέτρων για την προστασία 
της Δημόσιας Υγείας και του περιβάλλοντος, από τη 
διάθεση των επεξεργασμένων αποβλήτων των Ελαιο¬ 
τριβείων. 

9) Τις πρόσθετες έγγραφες υποδείξεις του Γεωπονι- 
κού Πανεπιστημίου Αθηνών από τον Καθηγητή Δημήτρη 
Γεωργακάκη στις 28.11.2005, αποφασίζουμε: 

ΑΡΘΡΟ 1 

ΓΕΝΙΚΕΣ ΑΡΧΕΣ ΕΠΕΞΕΡΓΑΣΙΑΣ - ΔΙΑΘΕΣΗΣ 

Καθορίζουμε τον τρόπο επεξεργασίας και διάθεσης 
των υγρών αποβλήτων των ελαιοτριβείων ως εξής: 

1) Τα υγρά των ελαιοτριβείων θα πρέπει να διέρχονται 
μέσα από μία ειδικά σχεδιασμένη δεξαμενή Φυσικού 
διαχωρισμού με καθίζηση (Δ.Φ.Δ.Κ.) για το διαχωρισμό 
τους σε τρία επί μέρους κλάσματαύΕνα βαρύ, που απο- 
τελείται από το ίζημα, ένα ελαφρύ, που αποτελείται από 
το υπερκείμενο υγρό και ένα ελαιώδες, που αποτελείται 
από την επιπλέουσα ελαιώδη στρώση. 

2) Η δεξαμενή φυσικού διαχωρισμού, θα χωρίζεται σε 
τρία διαμερίσματα: α', β' και γ', ένα για κάθε κλάσμα. 

- Στο β' ή κύριο διαμέρισμα θα διενεργείται η φυσική 
καθίζηση και θα αποθηκεύεται προσωρινά το προκύπτον 
βαρύ κλάσμα ή ίζημα. Από την υγρή επιφάνεια του δια¬ 
μερίσματος αυτού θα σαρώνεται σταδιακά η επιπλέου- 
σα στρώση, είτε αυτόματα, με τη βοήθεια επιφανειακού 
μηχανισμού - ξέστρου, είτε χειρονακτικά, με τη βοήθεια 
προωθητικής σανίδας, προς το α' διαμέρισμα, όπου και 
θα τοποθετείται μέσα σε πλαστικά δοχεία ή βαρέλια 
για εύκολη μεταφορά της στη συνέχεια. Στο άκρο του 
β' διαμερίσματος, κοντά στην έξοδο του υπερκείμενου, 
συνιστάται η ενσωμάτωση συστήματος επίπλευσης με 
εκτόνωση πιεσμένου αέρα (ϋ.Α.Ρ.) για σημαντική ελάτ¬ 
τωση του όγκου και τη σταδιακή άνοδο του βαρέως 
κλάσματος στην επιφάνεια, απ’ όπου θα σαρώνεται στη 
συνέχεια αυτόματα προς το α' διαμέρισμα της Δ.Φ.Δ.Κ. 


Κατά περίπτωση, το σύστημα Ο.Α.Ρ. μπορεί να παραλεί- 
πεται, όπως π.χ. σε μικρού μεγέθους ή απομακρυσμένα 
ελαιοτριβεία, μετά όμως από αιτιολογημένη πρόταση 
του μελετητή για τη δυνατότητα των ελαιοτριβείων 
αυτών να διαχειρίζονται αποτελεσματικά το προκύπτον 
στον πυθμένα της Δ.Φ.Δ.Κ. σχετικά ογκώδες και υδαρές 
βαρύ κλάσμα. 

- Στο α' διαμέρισμα θα συλλέγεται και θα αποθηκεύ¬ 
εται προσωρινά το συμπυκνωμένο (μειωμένου όγκου) 
βαρύ κλάσμα, που θα προκύπτει από το σύστημα Θ.Α.Ρ., 
καθώς και σε ειδική θέση με βαρέλια, το ελαιώδες κλά¬ 
σμα, που θα σαρώνεται από την επιφάνεια των υγρών 
του β' διαμερίσματος. 

- Στο γ' διαμέρισμα θα συλλέγεται προσωρινά το 
υπερχειλίζον ελαφρύ κλάσμα ή υπερκείμενο υγρό από 
το β' διαμέρισμα της δεξαμενής. Το στόμιο εισόδου των 
υγρών στον υπερχειλιστή θα βρίσκεται 1,0 μ κάτω από 
την υγρή επιφάνεια. 

3. Κάθε ένα από τα προκύπτοντα κλάσματα θα υφίσταται 
στη συνέχεια χωριστό χειρισμό με έναν από τους παρακά¬ 
τω ή άλλους ανάλογους εναλλακτικούς τρόπους: 

α) Ελαιώδες κλάσμα (επιπλέουσα στρώση) από το α' 
διαμέρισμα της Δ.Φ.Δ.Κ. 

- Διέλευση μέσω του άοοαπίοη μετά το τέλος της 
ελαιοκομικής περιόδου, για ανάκτηση του διαφυγόντος 
ελαιολάδου. 

Μετά από ανάμιξή του με το συμπυκνωμένο βαρύ κλά¬ 
σμα που προκύπτει από το σύστημα Ο.Α.Γ. ή μόνο του, 
αν δεν προβλέπεται σύστημα ϋ.Α.Ρ.: 

- Ανάμιξη με την ελαιοπυρήνα και μεταφορά του μίγ¬ 
ματος στο πυρηνελαιουργείο 

- Παράχωση του (πλήρης κάλυψη με χώμα) σε ρηχή 
χωμάτινη τάφρο (βάθους μέχρις 1μ) για βραδεία φυσική 
μετατροπή του σε φυτόχωμα (μετά από την παρέλευση 
1 ή 2 χρόνων). 

β) Βαρύ κλάσμα (ίζημα) από τον πυθμένα του β' δια¬ 
μερίσματος της Δ.Φ.Δ.Κ. 

- Σταδιακή άντλησή του από τον πυθμένα του β' δι¬ 
αμερίσματος, μετά το τέλος της ελαιοκομικής περιό¬ 
δου και την απομάκρυνση του υπερκείμενου από την 
Δ.Φ.Δ.Κ., για παράχωσή του (πλήρης παράχωσή του με 
χώμα) σε ρηχή χωμάτινη τάφρο (βάθους μέχρις 1 μ.) και 
τη βραδεία φυσική μετατροπή του σε φυτόχωμα (μετά 
από την παρέλευση 1 ή 2 χρόνων). 

- Επανειλημμένες διαβροχές, μέχρι 6 φορές, ανάλο¬ 
γης ποσότητας πυρηνόξυλου (τυπική αναλογία 1 μέρος 
πυρηνόξυλου: 1 μέρος ιζήματος) για απορρόφηση και 
κομποστοποίησή του. Συνιστάται συστηματική αναμό- 
χλευση των σωρών με βάση την αναπτυσσόμενη θερ¬ 
μοκρασία (όχι πάνω από 55 Θ) για μετατροπή τους σε 
κομπόστα εμπορικής αξίας (αν έχει τελική τιμή ρΗ μέχρι 
7,5) ή σε τελικό προϊόν για εναπόθεση στην πλησιέστερη 
χωματερή ή χώρο υγειονομικής ταφής απορριμμάτων 
(ΧΥΤΑ) (αν έχει τελική τιμή ρΗ πάνω από 7,5). 

- Όπου προβλέπεται η εφαρμογή συστήματος ΘΑΕ., 
ανάμιξή του με το ελαιώδες κλάσμα και διαχείριση του 
μίγματος, όπως ακριβώς προαναφέρεται στην περίπτω¬ 
ση του ελαιώδους κλάσματος. 

- Αν η σταδιακή απομάκρυνση του βαρέως κλάσμα¬ 
τος προβλέπεται να καθυστερήσει πέραν των 2 μηνών 
από το τέλος της ελαιοκομικής περιόδου θα πρέπει να 
τοποθετείται καπάκι στη δεξαμενή για λόγους οσμής, 
ανάλογα με τη θέση του ελαιοτριβείου. 

γ) Ελαφρύ κλάσμα ή υπερκείμενο υγρό από το γ' 
διαμέρισμα. 

- Καθημερινή άντληση του ελαφρού κλάσματος από 
το γ' διαμέρισμα προς μία βαθιά (4-6 μ. συνολικό βάθος, 
συμπεριλαμβανομένων και των αναχωμάτων) ανοιχτή χω¬ 
μάτινη αποθηκευτική δεξαμενή με στεγανοποιημένα τοι¬ 
χώματα και πυθμένα. Η στεγανοποίηση θα επιτυγχάνεται 
αρχικά με καλή συμπίεση - πάκτωση και στη συνέχεια, αν 
κρίνεται απαραίτητο, μπορεί να γίνεται κάλυψή τους με 
στρώση αργιλοχώματος. Σε εξαιρετικές περιπτώσεις πολύ 
διαπερατού ή ακατάλληλου εδάφους θα εξετάζεται και η 
περίπτωση επένδυσής τους με ειδικά πλαστικά φύλλα. 

4. Στην ανοικτή χωμάτινη δεξαμενή τα υγρά θα πα¬ 
ραμένουν, μαζί με το νερό της βροχής που θα πέφτει 
μέσα σ’ αυτή: 

- Για όσο διάστημα απαιτείται, κατά προτίμηση όχι 
πέραν των 2 μηνών από τη λήξη της ελαιοκομικής περι¬ 
όδου, για την άντληση των υγρών προς στον επιλεγέντα 
εδαφικό αποδέκτη. Ανάλογα με τη θέση του ελαιοτρι¬ 
βείου, θα πρέπει να προτείνονται παράλληλα και μέτρα 
ελέγχου οσμών, όπως π.χ. εγκατάσταση συστήματος 
επιφανειακού καταιονισμού υγρών κλπ. 

- Μέχρι πλήρους εξάτμισής τους, αν δικαιολογείται 
κάτι τέτοιο από τη θέση του ελαιοτριβείου και την τυχόν 
απουσία κατάλληλου ή ανεπάρκεια τελικού αποδέκτη 
των υγρών. Απαραίτητη είναι η λήψη μέτρων ελέγχου 
οσμών και ενίσχυσης του ρυθμού εξάτμισης (π.χ. πρό¬ 
βλεψη συστήματος επιφανειακού καταιονισμού υγρών, 
κλειστό στέγαστρο τύπου θερμοκηπίου με σύστημα 
δυναμικού εξαερισμού, εφαρμογή συστήματος λεκανών 
εξάτμισης κλπ). 

5. Η διάθεση του ελαφρού κλάσματος σε εδαφικό 
αποδέκτη θα γίνεται σταδιακά και εφ’ όσον το επιτρέ¬ 
πουν οι καιρικές συνθήκες, υπεδαφίως με την κατάλληλη 
παροχή σε: 

- Ανάλογη έκταση εδαφικού - φυτικού φίλτρου ανά¬ 
πτυξης αυτοφυών. Θα λαμβάνεται πρόνοια αποφυγής 
βαθιάς διήθησης, λόγω του κινδύνου ρύπανσης τυχόν 
υπόγειων υδροφορέων. Πριν από τη διάθεσή τους τα 
υγρά, εφόσον εξακολουθούν να έχουν χαμηλό ρΗ, θα 
πρέπει να εξουδετερώνονται με διάλυμα ασβέστη ή 
άλλο αντίστοιχο υλικό, ώστε το ρΗ τους να βρίσκεται 
μεταξύ των τιμών 6,5 και 7,5. 

- Σε ανάλογη καλλιεργούμενη έκταση, π.χ. ελαιώνα, 
αλλά με ιδιαίτερη προσοχή, ώστε τα υγρά να μην έρ¬ 
χονται σε άμεση επαφή με το ριζικό σύστημα των καλ¬ 
λιεργούμενων φυτών. Για το λόγο αυτό θα πρέπει να 
αποφεύγεται ή να περιορίζεται η διάθεσή τους κατά 
την περίοδο των βροχών. 

6. Εναλλακτικά, αν η εγκατάσταση ανοιχτής χωμάτι¬ 
νης δεξαμενής δεν είναι εφικτή, μετά από τεκμηριωμένη 
πρόταση του μελετητή, είναι δυνατό να υποκατασταθεί 
από μία ακόμα ανοιχτή τσιμεντένια δεξαμενή, τουλάχιστο 
ίσης χωρητικότητας με την προαναφερθείσα Δ.Φ.Δ.Κ., 
στην οποία θα εγκατασταθεί σύστημα έντονου αερισμού 
διάχυσης - ανάμιξης για εξουδετέρωση της φυτοτοξικό¬ 
τητας των υγρών και βελτίωση της τιμής του ρΗ. Από 
τη δεξαμενή αυτή, τα υγρά μπορούν στη συνέχεια να 
διατίθενται σταδιακά, με το ρυθμό που παράγονται και 
μετά από διόρθωση του ρΗ (τιμές 6,5-7,5), σε: 

- Εδαφικό αποδέκτη, σύμφωνα με τα προαναφερθέντα 
στην περίπτωση της ανοιχτής χωμάτινης δεξαμενής. Να 


γίνει πρόβλεψη χωρητικότητας ασφαλείας στη δεξαμε¬ 
νή τουλάχιστο 2 ημερών. 

- Εγκατάσταση βιολογικού καθαρισμού αστικών λυ¬ 
μάτων, εφόσον μετά από ειδική μελέτη, διαπιστωθεί η 
τυχόν απαιτούμενη αραίωση των τελικών υγρών με νερό 
και οι τεχνικές δυνατότητες της εγκατάστασης του βιο¬ 
λογικού καθαρισμού. Να γίνει πρόβλεψη χωρητικότητας 
ασφαλείας στη δεξαμενή τουλάχιστο 2 ημερών. 

- Πρανή χειμάρρων της περιοχής (παραχειμάρρια δι¬ 
άθεση), εφόσον μετά από ειδική μελέτη, διαπιστωθεί 
η τυχόν απαιτούμενη αραίωση των τελικών υγρών με 
νερό και η απαιτούμενη έκταση πρανών για το σκοπό 
αυτό. Να γίνει πρόβλεψη χωρητικότητας ασφαλείας στη 
δεξαμενή τουλάχιστο 2 ημερών. 

7. Η διάθεση των τελικών υγρών σε εδαφικό αποδέκτη, 
σε οποιαδήποτε από τις προαναφερθείσες περιπτώσεις, θα 
γίνεται με σύστημα δικτύου διανομής και υπεδάφιας διάθε¬ 
σης τύπου άρδευσης με σταγόνες ή άλλο αντίστοιχο. 

8. Σε καμία περίπτωση δεν επιτρέπεται η άμεση ή 
έμμεση διάθεση του ελαφρού κλάσματος (πολύ δε πε¬ 
ρισσότερο των δύο άλλων κλασμάτων) ή ακόμα νωπών 
αποβλήτων σε επιφανειακές ή υπόγειες υδατοσυλλο- 
γές. 

9. Όπου κρίνεται σκόπιμο, λόγω του μεγέθους ή της 
πυκνότητας των ελαιοτριβείων σε μια περιοχή ή του 
ευαίσθητου της θέσης και της κατάστασης του απο¬ 
δέκτη, θα πρέπει να διενεργείται εδαφολογική ή ακόμα 
και υδρογεωλογική μελέτη, κατά περίπτωση, μετά από 
απόφαση ταυ Νομάρχη. 

10. Οι όροι επεξεργασίας της ανωτέρω διαδικασίας 
να πληρούν τους ισχύοντες Κανόνες Τεχνικής και Επι¬ 
στήμης και σύμφωνα με όσα ορίζονται στην σχετική 
Επιστημονική Βιβλιογραφία. 

ΑΡΘΡΟ 2 

ΠΡΟΔΙΑΓΡΑΦΕΣ ΕΠΙΛΟΓΗΣ - ΣΧΕΔΙΑΣΗΣ ΚΑΙ ΛΕΙ¬ 
ΤΟΥΡΓΙΑΣ ΤΩΝ ΧΡΗΣΙΜΟΠΟΙΟΥΜΕΝΩΝ ΑΝΟΙΚΤΩΝ 
ΔΕΞΑΜΕΝΩΝ 

Γ ια την ασφαλή και αποτελεσματική λειτουργία των 
χρησιμοποιούμενων ανοικτών δεξαμενών καθορίζουμε 
τα παρακάτω. 

Α) Οι αποστάσεις των δεξαμενών ορίζονται ως εξής: 

- Απόσταση 250 μ. από εγκεκριμένα όρια οικισμών 
και πόλεων. 

- Απόσταση 100 από εθνικό δρόμο. 

- Απόσταση 80 μ. από επαρχιακό δρόμο. 

- Απόσταση 200 μ. από μεμονωμένες κατοικίες, νομί- 
μως υφιστάμενες και Ξενοδοχεία. 

- Απόσταση 100 μ. από βιομηχανίες και βιοτεχνίες 
υγειονομικού ενδιαφέροντος. 

- Απόσταση 10 μ. από γειτονικές ιδιοκτησίες. 

- Απόσταση 100 μ. από σημεία υδροληψίας αρδεύσι- 
μου νερού. 

- Απόσταση 200 μ. από σημεία υδροληψίας πόσιμου 
νερού. 

Οι παραπάνω αποστάσεις δύναται να μειωθούν, έως 
και 20%, εφ’ όσον όμως αυτό τεκμηριώνεται απόλυτα 
τόσο από την περιβαλλοντική μελέτη, όσο και από την 
τεχνική μελέτη επεξεργασίας και διάθεσης των απο¬ 
βλήτων και ενδεχομένως από την απαιτουμένη εδαφο- 
λογική ή ακόμα και υδρογεωλογική μελέτη. 

β) Οι τιμές ωφέλιμης χωρητικότητας των τριών επί μέ¬ 
ρους διαμερισμάτων της Δεξαμενής Φυσικού Διαχωρι- 

σμού με Καθίζηση (Δ.Φ.Δ.Κ.) και της Ανοικτής Χωμάτινης 
Δεξαμενής (Α.Χ.Δ.), πριν υπολογισθούν θα πρέπει, κατά 
περίπτωση, να εξετάζεται σχολαστικά το πρόγραμμα λει¬ 
τουργίας, καθώς και η διακύμανση (ημερήσια, μηνιαία και 
ετήσια) των ποσοτήτων ελαιοκάρπου που επεξεργάστηκε 
κατά την τελευταία πενταετία ή τριετία το ελαιοτριβείο 
(σύμφωνα με τα στοιχεία της Δ/νσης Γεωργίας και του ίδι¬ 
ου του ελαιοτριβείου) και οι προοπτικές εξέλιξης αυτού. 

γ) Η Δ.Φ.Δ.Κ., συνιστάται να είναι από οπλισμένο σκυ¬ 
ρόδεμα ή χωμάτινη με κλίση τοιχωμάτων 45 μοιρών και 
επένδυση με πλαστικά φύλλα για στεγανοποίηση, εάν το 
έδαφος είναι κατάλληλο. Το πλάτος της συνίσταται να 
είναι 4-6 μ. και το μέσο βάθος 2,0-2,5 μ. Ο πυθμένας θα έχει 
κλίση 10% περίπου προς το στόμιο εισόδου των αποβλή¬ 
των στη δεξαμενή. Η χωρητικότητα του γ' διαμερίσματος 
(ελαφρού κλάσματος), συνίσταται να είναι ίση με το 50% 
περίπου της μέγιστης ημερήσιας παραγωγής αποβλήτων 
στο ελαιοτριβείο. Το κοινό χώρισμα μεταξύ του α' και β' 
διαμερίσματος θα πρέπει να κατασκευαστεί με το χείλος 
του ακριβώς στο ύψος της επιφάνειας των υγρών του 
β' διαμερίσματος για να διευκολύνεται η σάρωση του 
ελαιώδους κλάσματος από το β' στο α' διαμέρισμα (στο 
χώρο των βαρελιών υποδοχής). Η χωρητικότητα του β' 
διαμερίσματος θα πρέπει να είναι τουλάχιστον ΙΟπλάσια 
της συνήθους μέγιστης ημερήσιας παραγωγής αποβλήτων 
στο ελαιοτριβείο ή του 1/4 του μέγιστου ετήσιου όγκου 
αποβλήτων της πενταετίας (επιλέγεται η μεγαλύτερη τιμή 
μεταξύ των δύο). Στην περίπτωση ενσωμάτωσης συστή¬ 
ματος επίπλευσης (Ω.Α.Ρ.), η χωρητικότητα του μπορεί 
να μειωθεί κατά 25% - 30%, ενώ η χωρητικότητα του 
α' διαμερίσματος να κυμαίνεται από 3% - 9% του μέγι¬ 
στου ετήσιου όγκου των παραγόμενων αποβλήτων στο 
ελαιοτριβείο, εξαρτώμενη από τον προβλεπόμενο ρυθμό 
απομάκρυνσης του βαρέως κλάσματος από το διαμέρι¬ 
σμα αυτό. 

δ) Η ανοικτή χωμάτινη δεξαμενή θα πρέπει να είναι 
περιφραγμένη με πλέγμα ύψους 1,5μ. προς αποφυγή 
ατυχημάτων. Επί πλέον, αν είναι δυνατό, να γίνεται πε¬ 
ριμετρική (συνολική ή μερική) δενδροφύτευση για την 
αποφυγή οπτικής όχλησης. 

ε) Η σχεδίαση, η περιγραφή της εγκατάστασης της 
ανοικτής αναερόβιας δεξαμενής, καθώς και η συνολική 
περιγραφή του τρόπου επεξεργασίας και διάθεσης των 
υγρών αποβλήτων των ελαιοτριβείων, θα αναλύεται, μαζί 
με τις λοιπές εγκαταστάσεις και εξοπλισμό, σε τεχνική 
μελέτη επεξεργασίας και διάθεσης των αποβλήτων, που 
θα συντάσσει Διπλ/χος ή Πτυχ/χος αρμόδιος Μηχανικός ή 
εξειδικευμένος πτυχιούχος γεωτεχνικός και θα ακολουθεί 
τους ισχύοντες Κανόνες Τέχνης και Επιστήμης. Η μελέτη 
θα υποβάλλεται προς έγκριση στις αρμόδιες Υπηρεσίες 
(Δ/νση Υγείας και Δ/νση Πολεοδομίας) της Νομαρχίας. 
Στην εν λόγω μελέτη θα αναφέρονται σαφώς εκτός των 
άλλων και η απαιτούμενη επιφάνεια και το βάθος της 
ανοιχτής χωμάτινης αποθηκευτικής δεξαμενής (όχι μικρό¬ 
τερο από 4,0 μ), η θέση της, καθώς και η θέση και έκταση 
του επιλεγέντα εδαφικού αποδέκτη των τελικών υγρών. Η 
εκσκαφή και διαμόρφωση της ανοικτής χωμάτινης δεξα¬ 
μενής θα γίνεται παρουσία του Μελετητή και θα πρέπει 
να περιλαμβάνει, εκτός των αποβλήτων και την ποσότητα 
του βρόχινου νερού (μέγιστη ποσότητα ΙΟετίας), που θα 
δέχεται κατά τη διάρκεια της λειτουργίας της. 

στ) Σε ειδικές περιπτώσεις, όπως π.χ.: 

- Επιλογής παραχειμάρριας διάθεσης των τελικών 
υγρών ή σε χωμάτινες αβαθείς λεκάνες εξάτμισης, θα 


πρέπει να συντάσσεται και να υποβάλλεται στην αρ¬ 
μόδια Υπηρεσία της Δ/νσης Υγιεινής της Νομαρχίας, 
σχετική έκθεση από εξειδικευμένο Γεωτεχνικού (Γεω- 
πόνο ή Γεωλόγο), που θα εμφαίνεται η ικανότητα των 
εγκαταστάσεων και του αποδέκτη να δέχονται το σύ¬ 
νολο των προς διάθεση τελικών υγρών, καθώς και το 
χρονοδιάγραμμα εφαρμογής των τελευταίων. 

- Επιλογής διάθεσης των τελικών υγρών σε σταθμό βιολο¬ 
γικού καθαρισμού αστικών λυμάτων, θα πρέπει να συντάσσε- 
ται και να υποβάλλεται στην αρμόδια Υπηρεσία της Δ/νσης 
Υγιεινής της Νομαρχίας έκθεση αποδοχής από τον υπεύθυνο 
του σταθμού, στην οποία να φαίνεται η ποσότητα, η τυχόν 
απαιτούμενη αραίωση με νερό και το επίπεδο τιμών οργανικού 
φορτίου, εκφρασμένο σε βιοχημική ζήτηση οξυγόνου (ΒΟΩ,) ή 
(ΟΟΩ) ή Πτητικά Στερεά (Π.Σ.), με τα οποία θα γίνονται δεκτά 
τα υγρά αυτά στον εν λόγω σταθμό. 

ζ) Για τις προτεινόμενες θέσεις των λεκανών εξάτμι¬ 
σης ή παραχειμάρριας διάθεσης, καθώς και της διάθε¬ 
σης υγρών σε σταθμό βιολογικού καθαρισμού απαιτείται 
και η γνώμη του οικείου Δήμου, στην αρμοδιότητα του 
οποίου ανήκει ο συγκεκριμένος χώρος ή δραστηριότητα, 
στα πλαίσια της απαιτούμενης διαδικασίας της μελέτης 
περιβαλλοντικών επιπτώσεων, που θα πρέπει να συ¬ 
νταχθεί και να εγκριθεί με βάση την ισχύουσα σχετική 
Νομοθεσία. Ομοίως επιλογή τέτοιων θέσεων μπορεί να 
υποδείξει ο κάθε Δήμος και για την ομαδική διάθεση 
αποβλήτων των ελαιοτριβείων της περιοχής του. 

η) Η ομαδική συλλογή, επεξεργασία και αξιοποίηση του 
βαρέως και ελαιώδους κλάσματος των αποβλήτων γειτο¬ 
νικών ελαιοτριβείων σε τοπικό κεντρικό σταθμό για παρα¬ 
γωγή και εκμετάλλευση βιοαερίου και κομπόστας συνιστά 
μια πολύ ενδιαφέρουσα περιβαλλοντικά προοπτική, που 
θα πρέπει να εξετάζεται κατά προτεραιότητα, εφ’ όσον οι 
συνθήκες το επιτρέπουν. 

ΑΡΘΡΟ 3 

ΣΥΝΤΗΡΗΣΗ ΤΩΝ ΔΕΞΑΜΕΝΩΝ 
ΕΠΕΞΕΡΓΑΣΙΑΣ ΤΩΝ ΑΠΟΒΛΗΤΩΝ 

Με τη λήξη της εκάστοτε ετήσιας ελαιοκομικής πε¬ 
ριόδου: 

α) Να διενεργείται σταδιακή διάθεση των τελικών 
υγρών στον επιλεγέντα εδαφικό αποδέκτη, η οποία θα 
πρέπει να έχει ολοκληρωθεί μέχρι το τέλος Μάίου. Το 
εναπομείναν μικρό υπόλειμμα (κυρίως χρώμα και λίγη 
ιλύς) στον πυθμένα της ανοιχτής χωμάτινης δεξαμενής 
εξάτμισης να καλύπτεται με λίγο χώμα και σκόνη ασβέ¬ 
στη. Εναλλακτικά μπορεί να προστίθεται σταδιακά νερό 
ώστε να ξεκινά τη λειτουργία της η δεξαμενή την επόμε¬ 
νη περίοδο με μία στάθμη νερού περίπου 0,5-1,0 μ. 

β) Όπου προβλέπεται εγκατάσταση καταιονισμού 
ανακυκλούμενων υγρών στην επιφάνεια της ανοιχτής 
χωμάτινης δεξαμενής θα πρέπει να λειτουργεί σταθερά 
για τουλάχιστον 10 ώρες το 24ωρο, όλη την περίοδο δι¬ 
άθεσης των τελικών υγρών στον αποδέκτη για αποφυγή 
τυχόν ενοχλήσεων από οσμές, με ελάχιστη παροχή κα¬ 
ταιονισμού 20 πι/ά και εξασφάλιση πλήρους διαβροχής 
της επιφάνειας των υγρών της δεξαμενής. 

γ) Όπου προβλέπεται υποκατάσταση της ανοιχτής χωμά¬ 
τινης δεξαμενής από μία τσιμεντένια με παράλληλη εγκα¬ 
τάσταση έντονου αερισμού διάχυσης - ανάδευσης των 
υγρών, που θα λειτουργεί σταθερά για τουλάχιστο 18 ώρες 
το 24ωρο, όλη την περίοδο διάθεσης των τελικών υγρών 
στον επιλεγέντα αποδέκτη. Πρέπει να αφήνεται κενός χώ¬ 
ρος στη δεξαμενή, τουλάχιστο 2 ημερών, για περιπτώσεις 

αδυναμίας διάθεσης υγρών, λόγω έκτακτων ή απρόβλεπτων 
καταστάσεων, όπως π.χ. έντονων βροχοπτώσεων, βλαβών 
στο δίκτυο διανομής υγρών κ.τλ. 

δ) Να καθαρίζονται επιμελώς όλες οι δεξαμενές επε¬ 
ξεργασίας των υγρών αποβλήτων μετά την εκκένωση 
τους. Η διατήρηση στάθμης νερού ύψους τουλάχιστο 
0,5 μ. σε κάθε δεξαμενή μέχρι την έναρξη της νέας 
ελαιοκομικής περιόδου, όπου είναι δυνατό κάτι τέτοιο, 
συνίσταται ιδιαιτέρως. 

ΑΡΘΡΟ 4 

ΓΝΩΜΟΔΟΤΙΚΗ ΕΠΙΤΡΟΠΗ 

Σε περιπτώσεις που παρουσιάζονται θέματα που δεν 
καλύπτονται από την παρούσα ή δημιουργούνται θέματα 
ερμηνείας της, ο Νομάρχης μπορεί να συγκαλεί εκτάκτως 
για εξέταση του θέματος Γνωμοδοτική Επιτροπή αποτε- 
λούμενη από εκπροσώπους της Δ/νσης Βιομηχανίας, του 
Τμήματος Περιβάλλοντος και της Δ/νσης Υγιεινής. 

ΑΡΘΡΟ 5 
ΠΟΙΝΕΣ 

1. Σε περίπτωση παράβασης των διατάξεων της πα- 
ρούσης θα επιβάλλονται οι κυρώσεις (πρόστιμο, διακο¬ 
πή λειτουργίας), που προβλέπονται από το άρθρο 16 
του ν. 2516/1997 και το άρθρο 30, του ν. 1650/1986, για 
παράβαση των όρων της άδειας λειτουργίας και για 
προκαλούμενη ρύπανση περιβάλλοντος. 

2. Οι παραπάνω κυρώσεις θα επιβάλλονται πέραν των 
οποιωνδήποτε ποινικών ή αστικών κυρώσεων, που προ- 
βλέπονται ή επιβάλλονται από άλλες διατάξεις. 

ΑΡΘΡΟ 6 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Ελαιοτριβεία που λειτουργούν κατά την δημοσίευση 
της παρούσης πρέπει να προσαρμοστούν στις διατάξεις 
αυτής μέχρι 31.12.2007 και συγκεκριμένα 

α.) Μέχρι 31.12.2006, να έχουν εφοδιασθεί με συγκεκρι¬ 
μένη τεχνική μελέτη επεξεργασίας και διάθεσης υγρών 
αποβλήτων και να έχουν καταθέσει έγκαιρα την απαι- 
τούμενη μελέτη περιβαλλοντικών επιπτώσεων για την 
έγκριση περιβαλλοντικών όρων, ανάλογα με το μέγεθος 
και τη θέση του ελαιοτριβείου. 

β) Μέχρι 31.12.2006, να έχουν εφοδιαστεί με τις ανάλογες 
εγκρίσεις π.χ. περιβαλλοντικών όρων, πολεοδομικής μελέ¬ 
της κλπ και να έχουν ενταχθεί σε προγράμματα χρηματο¬ 
δότησης, όπως π.χ. στον αναπτυξιακό νόμο κλπ. 

γ) Μέχρι τις 31.12.2007 να έχουν ολοκληρώσει την κα¬ 
τασκευή των προβλεπόμενων εγκαταστάσεων και να 
έχουν λάβει άδεια λειτουργίας από τη Δ/νση Βιομηχα¬ 
νίας της Νομαρχίας. 

2. Νέα προς ίδρυση ελαιοτριβεία οφείλουν να ακο¬ 
λουθήσουν τις διατάξεις της παρούσας. 

3. Με τη δημοσίευση της παρούσης καταργείται κάθε 
διάταξη προηγούμενων σχετικών αποφάσεων μας, που 
είναι αντίθετη με όσα ορίζονται στην παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 27 Απριλίου 2006 

Ο Νομάρχης 
ΕΜΜΑΝΟΥΗΛ ΚΑΡΛΑΣ 


Αριθμ. 14730/3829 (9) 

Μεταφορά μίας (1) κενής οργανικής θέσης ΔΕΠ του Εθνι¬ 
κού και Καποδιστριακού Πανεπιστημίου Αθηνών στο 
Τμήμα Μαθηματικών. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του ν. 1268/1982 και του ν. 2083/1992. 

β) Τις διατάξεις του ν. 2817/2000 αρθρ. 14 παρ. 5α και 
τις λοιπές σχετικές διατάξεις. 

γ) Την υπ’ αριθμ. 65760/Β1/14.9.2005 υπουργική απόφαση 
(ΦΕΚ 1339/23.9.2005 τ.Β'). 

δ) Την από 13.4.2006 απόφαση του Πρυτανικού Συμ¬ 
βουλίου μετά από σχετική πρόταση του Τ μήματος Μα¬ 
θηματικών, αποφασίζουμε: 

Τη μεταφορά μιας (1) κενής οργανικής θέσης Δ.Ε.Π. 
από τις υφιστάμενες κενές οργανικές θέσεις του Ιδρύ¬ 
ματος στο Τμήμα Μαθηματικών για την προκήρυξη μιας 
(1) θέσης Δ.Ε.Π στη βαθμίδα του Επίκουρου Καθηγητή ή 
Λέκτορα, με γνωστικό αντικείμενο «Γεωμετρία». 

Από την απόφαση αυτή δεν προκαλείται δαπάνη σε 
βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2006 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 

-♦- 

Αριθμ. 14729/3828 (10) 

Μεταφορά μίας (1) κενής οργανικής θέσης ΔΕΠ του Εθνι¬ 
κού και Καποδιστριακού Πανεπιστημίου Αθηνών στο 
Τμήμα Ιστορίας και Αρχαιολογίας. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του ν. 1268/1982 και του ν. 2083/1992. 

β) Τις διατάξεις του ν. 2817/2000 αρθρ. 14 παρ.δα και 
τις λοιπές σχετικές διατάξεις. 

γ) Την υπ’ αριθμ. 78136/Β1/13.10.2005 υπουργική απόφαση 
(ΦΕΚ 1479/27.10.2005 τ.Β'). 

δ) Την από 13.4.2006 απόφαση του Πρυτανικού Συμβου¬ 
λίου μετά από σχετική πρόταση του Τμήματος Ιστορίας 
και Αρχαιολογίας, αποφασίζουμε: 

Τη μεταφορά μιας (1) κενής οργανικής θέσης Δ.Ε.Π. 
από τις υφιστάμενες κενές οργανικές θέσεις του Ιδρύ¬ 
ματος στο Τμήμα Ιστορίας και Αρχαιολογίας για την 
προκήρυξη μιας (1) θέσης Δ.Ε.Π στη βαθμίδα του Επί¬ 
κουρου Καθηγητή ή Λέκτορα, με γνωστικό αντικείμενο 
«Αρχαίοι Πολιτισμοί της Ανατολικής Μεσογείου». 

Από την απόφαση αυτή δεν προκαλείται δαπάνη σε 
βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2006 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 

